Skool Luv Affair

Skool Luv Affair merupakan album mini kedua bagi kumpulan muzik Bangtan Boys. Ia dilancarkan secara fizikal dan digital pada 12 Februari 2014 oleh syarikat Big Hit Entertainment. Album mini terdiri daripada sembilan buah lagu (termasuk 1 intro dan 1 outro) dan satu selingan.

Latar belakang 
Pada 15 Januari 2014, suatu pengumuman mengejut telah dikeluarkan oleh pihak Big Hit Entertainment mengenai album mini di laman Twitter. Pada 2 Februari, satu teaser video mengenai kemunculan kembali untuk album tersebut disiarkan melalui laman YouTube. Laman sesawang rasmi mereka juga dikemas kini dengan pengiraan detik berserta gambar teaser. Pada 3 Februari, gambar konsep lagu tajuk album mini tersebut "Boy in Luv" dikeluarkan dan gambar konsep untuk individu pula dikeluarkan pada hari esoknya. Beberapa hari kemudian, satu klip video pratonton audio untuk album Skool Luv Affair dilancarkan dimana ia mengenai petikan audio yang didapati dalam album itu. Teaser video muzik lagu "Boy in Luv" dilancarkan pada 9 Februari dan video muzik penuh lagu itu dilancarkan serentak dengan tarikh pelancaran album.

Promosi dan pelancaran 
Bagi mempromosikan album mini ini, dua buah video muzik dikeluarkan iaitu untuk lagu "Boy in Luv" (12 Februari 2014) dan "Satu Hari" (6 April 2014). Mereka juga akan melakukan kemunculan semula di rancangan muzik televisyen seperti Music Bank, SBS Inkigayo, M! Countdown dan lain-lain. Satu wadah sambutan untuk pelancaran album mini ini telah diadakan di Lotte Card Arts Center pada 11 Februari.

Edisi pakej semula 
Edisi pakej semula album mini ini dengan judul SKOOL LUV AFFAIR SPECIAL ADDITION telah dilancarkan secara digital pada 14 Mei 2014 dan secara fizikal pada 15 Mei 2014. Untuk edisi ini, dua lagu baharu ditambah iaitu "Miss Right" sebagai runut tajuk dan "Sukakannya (Slow Jam Remix)" berserta enam buah instrumental. Ia juga disertakan dengan buku foto 100 halaman, kad foto yang dipilih secara rawak, DVD yang mengandungi wadah album mini, di sebalik tabir wadah, temubual, di belakang tabir "Boy in Luv" dan pembuatan video muzik "Satu Hari".

Senarai runut 
※ Lagu yang digelapkan merupakan lagu utama bagi album itu.

Sejarah pelancaran

Rujukan

Pautan luar 
 Laman sesawang rasmi

Album Bangtan Boys
Album berbahasa Korea
Album 2014